KOOSTÖÖLEPING nr 3.2-1/25/1225-1

**Transpordiamet** (edaspidi TRAM), registrikoodiga 70001490, asukohaga Valge 4, 11413 Tallinn, mida esindab volituse alusel Transpordiameti teehoiuteenistuse põhja osakonna juhataja **Viktor Kisseljov**

ja

**Rae Vallavalitsus**, registrikoodiga 75026106, asukohaga Aruküla tee 9, Jüri alevik, Rae vald, 75301 Harjumaa (edaspidi KOV), mida esindab põhimääruse alusel vallavanem **Tarmo Gutmann**,

edaspidi eraldi nimetatud pool või ühiselt pooled,

võttes arvesse, et:

1. riigiteede teehoiukava meetme „Säästlikumaid liikumisviise soodustava taristu rajamine“ alusel on TRAMil 2026. aastal kavas riigitee 2 Tallinn – Tartu – Võru – Luhamaa tee km 7,69 jalg- ja jalgrattateetunneli ning ühendavate jalg- ja jalgrattateede rajamine (edaspidi objekt);
2. pooled soovivad ühiselt panustada teedevõrgu arendamisse, liiklusohutuse tõstmisse ja üldise parema liikuvuse tagamisse;
3. TRAM tellimusel on Selektor Projekt OÜ koostamas objekti põhiprojekti, töö nr P24012 (edaspidi projekt);
4. liiklusseaduse § 11 lg 6 alusel võib teehoiukavas oleva riigitee ehitamise raames ehitada osaliselt teed, mis ei kuulu riigile, kui see on ette nähtud ehitusprojektis ja vajalik tulenevalt ehituse või korrashoiu tehnoloogiast või teedevõrgu terviklikkuse tagamisest avalikes huvides;
5. riigihangete seaduse § 43 lg 1 alusel võivad hankijad sõlmida kokkuleppe ühise riigihanke korraldamiseks;
6. ühistranspordiseaduse § 13 lg 1 p 4 alusel korraldab omavalitsusorgan oma haldusterritooriumil ühistranspordi taristu objektide planeerimist, rajamist, korrashoidu ja kasutamist ning rakendab meetmeid ühissõidukitele soodusliiklusolude loomiseks;
7. ühistranspordiseaduse § § 171 p 2alusel korraldab Transpordiamet maakonnaliinide ja kaugliinide taristu objektide planeerimist ja haldamist ning võtab meetmeid ühissõidukitele soodusliiklusolude loomiseks.

sõlmivad pooled koostöölepingu alljärgnevas:

1. TRAM :
	1. korraldab projektile ehitusloa andmise menetluses puudutatud isikute kaasamise;
	2. võtab oma pädevuse piires puudutatud isikute arvamusi arvesse või põhjendab nende arvestamata jätmist;
	3. annab ehitusloa objekti ehitamiseks ning edastab haldusakti koopia KOVile;
	4. kaasab KOVi objekti ehitusloa menetlusse kooskõlastajana.
2. KOV:
	1. korraldab ja rahastab jalg- ja jalgrattatee rajamiseks vajalike maade omandamist või nende koormamist piiratud asjaõigustega;
	2. võtab oma pädevuse piires ehitusloa andmise menetluses puudutatud isikute arvamusi arvesse või põhjendab nende arvestamata jätmist;
	3. volitab TRAMi läbi viima koostöölepingus nimetatud riigihankeid ning riigihangete seadusest tulenevate otsuste tegemist;
	4. volitab TRAMi esindama KOVi riigihangete vaidlustuskomisjonis ja kohtutes.
3. TRAM korraldab objekti riigihanked:
	1. ühishanke objekti ehitamiseks;
	2. hanke objekti omanikujärelevalveks;
	3. hanke objekti avamiseelse ja -järgse liiklusohutuse auditeerimiseks.
4. Pooled sõlmivad ühishanke hankemenetluse tulemusena, objekti ehitamiseks, eduka pakkujaga koos kolmepoolse hankelepingu töö teostamiseks, milles KOV osaleb kaasfinantseerijana.
5. TRAM rahastab:
	1. lepingu objekti ehitust punktis 7.2 määratud osa ulatuses;
	2. lepingu objekti omanikujärelevalvet 100% ulatuses;
	3. lepingu objekti avamiseelse ja -järgse liiklusohutuse auditeerimist 100% ulatuses.
6. KOV rahastab:
	1. lepingu objekti ehitust punktis 7.3 määratud osa ulatuses.
7. Eeldatavad maksumused:
	1. Ehitamise hankelepingu eeldatav maksumus selgub pärast projekti valmimist. Käesoleva koostöölepingu sõlmimise hetkel objekti indikatiivne ehitusmaksumus on 1 000 000 eurot, millele lisandub reserv 15% ja käibemaks.
	2. Ehitamise hankelepingust TRAMi poolt rahastatav osa on 90% ehitusmaksumusest, millele lisandub reserv 15% ja käibemaks.
	3. Ehitamise hankelepingust KOVi poolt rahastatav osa on 10% ehitusmaksumusest, millele lisandub reserv 15% ja käibemaks.
	4. Kui riigihanke pakkumuse maksumus ületab eeldatavat maksumust, siis otsustavad pooled hankelepingu sõlmimise võimalikkuse ning vajadusel sõlmivad kokkuleppe muudatuse rahastamise muutmiseks.
8. Kui projekteerimise või ehitamise käigus või auditite tulemusena ilmneb vajadus muuta projekti või ehituslepingut, finantseerib muudatuse alusel teostatavaid töid osapool, kelle kohustus oli finantseerida töid, millega muudatus seondub.
9. Riigihangete vaidlustamisega seotud kulud kannab pool, kelle tegevusest või tegevusetusest tulenes vaidlustuse põhjus.
10. KOV osaleb koos TRAMiga ehitusaegsete kohalikku elu oluliselt mõjutavate probleemide lahendamisel.
11. Transpordiamet kutsub poolte esindajad osalema valmisehitatud objekti vastuvõtukomisjoni töös, mille käigus on KOVil võimalus teha ettepanekuid teostatud töö kvaliteedi osas. TRAM otsustab töövõtjale nõuete esitamise ja töö vastuvõtmise üle.
12. Pooled teevad mõistlikke pingutusi, et KOV saaks tema ülesannete täitmiseks jalg- ja jalgrattateede ning valgustuse omanikuks.
	1. KOV tagab projektiga ette nähtud jalg- ja jalgrattateede valgustusrajatiste ühendamise kohaliku omavalitsuse elektrivõrguga.
	2. Objekti koosseisus rajatavate jalg- ja jalgrattateede ning valgustuse kohta, mis asuvad riigile kuuluval maal, esitab KOV Transpordiametile taotluse isikliku kasutusõiguse seadmiseks. KOV sõlmib Transpordiametiga notariaalselt lepingu isikliku kasutusõiguse seadmiseks ja kannab selle toiminguga kaasnevad kulud.
	3. KOV kannab valgustuse, jalg- ja jalgrattatee ning tunneli (välja arvatud tunneli konstruktiivne osa) korrashoiu ja elektritarbimisega seotud kulud, sh ka enne isikliku kasutusõiguse lepingu sõlmimist.
13. Poolte kontaktisikud:
	1. Transpordiameti kontaktisik projekteerimisel: Kristi Moisto, tel 5719 0496, e-post: kristi.moisto@transpordiamet.ee.
	2. Transpordiameti kontaktisik ehitamisel: Margus Viiklepp, tel 5684 0511, e-post: Margus.Viiklepp@transpordiamet.ee.
	3. Rae vallavalitsuse kontaktisik: Meelis Rõigas, tel 5625 3863,
	e-post: meelis.roigas@rae.ee.
14. Pooled kohustuvad teavitama üksteist asjaoludest, mis takistavad koostöölepingust tulenevate kohustuste täitmist, koheselt vastava asjaolu ilmnemisel.
15. Koostöölepingu muudatused, sealhulgas täiendused ja parandused, vormistatakse kirjalikult ning jõustuvad allakirjutamise hetkest, kui pooled ei lepi kokku teisiti. Kirjalikult kokkulepitust erinevat poolte käitumist ega suulisi avaldusi ei loeta lepingu muutmiseks.

Poolte allkirjad:

Transpordiamet Rae Vallavalitsus

Allkirjastatud digitaalselt Allkirjastatud digitaalselt